KLASA:400-02/22-01/5

UR. BROJ:2142-1-16-01-22-1

Krk, 15.prosinca.2022.

- GRADU KRKU

- SVIM OPĆINAMA OTOKA KRKA

- ČLANOVIMA UPRAVNOG VIJEĆA

**OBRAZLOŽENJE**

**DRUGE IZMJENE FINANCIJSKOG PLANA ZA 2022. GODINU**

Druga izmjena Financijskog plana za 2022. godinu temelji se na Zakonu o proračunu (NN 144/21).Ovom izmjenom Financijskog plana za 2022. godinu ukupni prihodi i rashodi na nivou Ustanove iznose 24.430.700,00 kn što predstavlja smanjenje od 0,2 % u odnosu na usvojenu I. izmjenu Financijsko plana za 2022. godinu koji iznosi 24.473.000,00 kn.

**PRIJEDLOG PRIHODA POSLOVANJA**

Ukupni planirani prihodi na nivou Ustanove iznose 24.430.700,00 kn što predstavlja smanjenje za 42.300,00 kn ili 0,2% u odnosu na sadašnji Financijski plan za 2022. godinu.

Ukupni prihodi sastoje se od:

1. Tekućih pomoći nadležnog proračuna Grada Krka u iznosu 6.941.400,00 kn i kapitalnih ulaganja u iznosu 70.000,00 kn za financiranje vrtića u sjedištu u Krku na adresi Smokvik 7, Područnog vrtića Krk na adresi Galija 36 i Područnog vrtića Vrh. Smanjenje je neznatno i iznosi 0,2%.

2.Tekućih pomoći nenadležnih proračuna otočkih općina Omišalj, Malinska-Dubašnica, Punat, Vrbnik, Baška i Dobrinj u iznosu 12.785.300,00 kn te kapitalnih ulaganja za nabavu nefinancijske imovine u iznosu 282.000,00 kn. Prihod je također umanjen neznatno i iznosi 0,3%.

3. Prihoda Ministarstva znanosti i obrazovanja Republike Hrvatske u iznosu 93.700,00 kn za djecu s posebnim potrebama u posebnim skupinama, djecu s posebnim potrebama integriranu u redovni program i program predškole.

4. Prihoda po posebnim propisima tj. roditeljske uplate u iznosu 4.350.000,00 kn što predstavlja povećanje od 25.000,00 kn ili u postotku 1% od prvobitnog plana.

Stavka *Ostali nespomenuti prihodi- roditeljska uplata*  planirana je sukladno broju uključene djece u redovni program vrtića počevši od 01. rujna 2022 godine. Redovni program vrtića odvija se u 41 odgojnoj skupini od čega 28 vrtićkih,12 jasličkih skupina i 1 skupina za djecu s posebnim potrebama. Općina Baška donijela je Odluku o sufinanciranju programa predškolskog odgoja i obrazovanja u Općini Baška kojom u cijelosti financira troškove boravka djece u vrtiću te su roditelji oslobođeni od plaćanja roditeljske naknade. Općina Vrbnik donesla je Odluku o plaćanju roditeljske uplate ( na snazi od 01. siječnja 2022. godine) i to 300,00 kn za prvo dijete, 200,00 kn za drugo dijete koje istovremeno pohađa vrtić te besplatno za treće i svako slijedeće dijete ako istovremeno pohađaju vrtić, dok u ostalim vrtićima roditelji sudjeluju u financiranju rada Dječjeg vrtić. Za vrtićke skupine roditelji sudjeluju u financiranju s iznosom od 600,00 kn dok za jasličke skupine plaćaju iznos od 700,00 kn.

5. Financijskih prihoda u iznosu 2.000,00 kn i to od prihoda na kamata na depozite po viđenju 100,00 kn i prihoda od zateznih kamata iz obveznih odnosa 1.900,00 kn.

**PRIJEDLOG RASHODA POSLOVANJA**

Sukladno ostvarenju Financijskog plana do dana 31. listopada 2022. godine korigirani su i rashodi poslovanja.

Ukupni rashodi iznose 24.434.238,84 kn od čega rashodi za obavljanje redovne djelatnosti iznose 24.082.238,84 kn u odnosu na usvojeni plan smanjenje iznosi 24.300,00 kn dok rashodi za nabavu nefinancijske imovine iznose 352.000,00 kn i smanjeni su za 18.000,00 kn.

Stavka *rashodi za zaposlene* smanjena je ukupno na nivou Ustanove za 67.500,00 kn ili u postotku za 0,3% iz razloga što je radno mjesto stručnjaka zaštite na radu upražnjeno i za dugotrajno bolovanje isplaćuje se naknada koju refundira HZZO. Plaća se izračunava kao umnožak koeficijenata složenosti poslova radnog mjesta i osnovice za izračun plaće koja iznosi 6.044,51 kn uvećan za 0,5 % za svaku navršenu godinu staža. Ostali rashodi za zaposlene iznose 5.000,00 kn po radniku za prigodne nagrade, nagrade za radne rezultate, dar u naravi u iznosu od 600,00 kn , poklon djeci do 15. godine starosti 1.000,00 kn, jubilarne nagrade, otpremnine, potpore za bolovanja i potpore za smrtni slučaj. Smanjenjem bruto plaće smanjuju se i doprinosi na plaću za zdravstveno osiguranje koji iznose 16,5% bruto plaće.

Ukupni *materijalni rashodi* iznose 5.764.200,00 kn i u odnosu na aktualni Financijski plan za 2022. godinu kada je planirano 5.726.500,00 kn povećani su za iznos od 37.700,00 kn odnosno 1 %.

Do povećanja je došlo na stavkama *materijala i sirovina* koji obuhvaćaju rashode za nabavu namirnica i potrošnog materijala u iznosu 19.400,00 kn ili 1%, razlog je povećanje nabavnih cijena robe i materijala na tržištu.

Rashodi za  *energiju odnose se na rashode za električnu energiju, plin , lož ulje i ostala goriva*  povećani su za 2% odnosno 24.500,00 kn iz razloga što su cijene energenata značajno povećane i teško je predvidjeti kretanje cijena.

Stavka *rashodi za usluge* povećava se za 2 % odnosno 19.500,00 kn iz razloga što su povećani rashodi za zdravstvene i veterinarske usluge. Intelektualne i osobne usluge povećane su 33% razlog tome je zapošljavanje studenata na radno mjesto odgojitelja kao zamjena za vrijeme korištenja godišnjih odmora odgojitelja.

*Ostali nespomenuti rashodi* *poslovanja* neznatno su povećani na stavkama pristojbi i naknada kao i premijama osiguranja.

Ovom izmjenom Financijskog plana za 2022. godinu korigirani su *rashodi za nabavu nefinancijske**imovine* tj. smanjeni su za iznos od 18.000,00 kn. Ovi rashodi nisu obuhvaćeni tekućom pomoći iz nadležnog i nenadležnog proračuna, već se financiraju iz kapitalne pomoći. Prema potrebi za nabavom nefinancijske imovine u pojedinom vrtiću, nakon dobivene odluke o suglasnosti sa strane nadležne Općine ili Grada Krka kreće se u realizaciju nabave.

Prijedlog druge izmjene financijskog plana za 2022.godinu obuhvaća i višak prihoda prenesen iz 2021.godine u iznosu od 3.538,84 kn dobiven od HZZ-a u svrhu podmirenja troškova doprinosa za stručno osposobljavanje radnika bez zasnivanja radnog odnosa.

*Tablica 1.* Prikaz umanjenja ili povećanja prihoda i rashoda II. izmjenom financijskog plana za 2022. godinu u odnosu na Financijski plan za 2022.godinu.

|  |  |  |  |  |
| --- | --- | --- | --- | --- |
| **OPIS** | **REBALANS II.2022.** | **PLAN 2022.** | **RAZLIKA +/-** | **%** |
| PRIHODI ZA REDOVNU DJELATNOST | 24.078.700,00 | 24.103.000,00 | - 24.300,00 | 99,8% |
| PRIHODI ZA NABAVU NEFIN. IMOVINE-GRAD KRK | 70.000,00 | 80.000,00 | -10.000,00 | 88% |
| PRIHODI ZA NABAVU NEFIN. IMOVINE-OTOČKE OPĆINE | 282.000,00 | 290.000,00 | - 8.000,00 | 97% |
| VIŠAK PRIHODA | 3.538,84 | 3.538,84 | 0,00 | 0% |
| **UKUPNI PRIHODI** | **24.434.238,84** | **24.476.538,84** | **- 42.300,00** | **99,8%** |
| RASHODI POSLOVANJA | 24.082.238,84 | 24.106.538,84 | -24.300,00 | 99,9% |
| RASHODI ZA NABAVU NEFIN. IMOVINE | 352.000,00 | 370.000,00 | - 18.000,00 | 95% |
| **UKUPNI RASHODI** | **24.434.238,84** | **24.476.538,84** | **- 42.300,00** | **99,8%** |

U nastavku donosimo izračun mjesečnih rata tekućih pomoći po mjestima troška za posljednju ratu 12/2022 godine. Uzeto je u obzir da su plaćene rate za redovnu djelatnost za prvih 11 mjeseci.

*Tablica 2.* Prikaz iznosa mjesečnih rata po mjestima troškova za period 12/2022.

|  |  |  |  |
| --- | --- | --- | --- |
| **MJESTO TROŠKA** | **IZNOS MJESEČNE RATE U KUNAMA** | | |
| MATIČNI VRTIĆ KRK |  | 478.100,00 | Kn |
| PODRUČNI VRTIĆ KRK |  | 97.000,00 | Kn |
| PODRUČNI VRTIĆ VRH |  | 33.000,00 | Kn |
|  | UKUPNO: | **608.100,00** | Kn |
| PODRUČNI VRTIĆ OMIŠALJ |  | 376.500,00 | Kn |
| PODRUČNI VRTIĆ NJIVICE |  | 61.600,00 | Kn |
|  | UKUPNO: | **438.100,00** | Kn |
| PODRUČNI VRTIĆ MALINSKA |  | **330.000,00** | Kn |
| PODRUČNI VRTIĆ PUNAT |  | **223.500,00** | Kn |
| PODRUČNI VRTIĆ VRBNIK |  | **63.500,00** | Kn |
| PODRUČNI VRTIĆ BAŠKA |  | **222.600,00** | Kn |
| PODRUČNI VRTIĆ POLJE |  | **87.200,00** | Kn |
|  | **SVEUKUPNO:** | **1.973.000,00** | **Kn** |

Ravnateljica:

Irena Žic-Orlić, mag.praesc.educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Upravnog vijeća:

Tamara Žic,dipl.iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilozi:

-tablice financijskih pokazatelja